Retikulárne väzivo

Retikulárne väzivo je typ väziva, ktoré je zložené z fibroelastických retikulárnych buniek, ktoré produkujú retikulárne vlákna. Vyskytuje sa len v kostnej dreni a v sekundárnych lymfatických orgánoch. Avšak, retikulárne vlákna sa nachádzajú aj inde, no nie sú pri nich charakteristické bunky. Z toho dôvodu, ho nemôžeme považovať za retikulárne väzivo. 

Retikulárne väzivo je charakteristické dvomi vlastnosťami: 

Retikulárne bunky - vytvárajú svojimi dlhými výbežkami trojrozmernú sieť, v ktorej okách sa vyvíjajú voľné bunky (napr. prekurzory krvných elementov, lymfatické bunky)

Retikulárne vlákna - obsahujú vždy kolagénne fibrily typu III, menej kolagénnych fibríl typu I, fibrilínové mikrofibrily, elastín, fibronektín, proteoglykany, ale aj proteíny. Zaujímavosťou toho typu väziva je to, že vlákna sú obklopené výbežkami retikulárnych buniek. To je dôležité napríklad v slezine, kde by voľné kolagénové fibrily vyvolávali hemokoaguláciu. Vlákna vytvárajú nosnú konštrukciu, na ktorej sú upevnené retikulárne bunky.

Zdroj 
 
 

Histológia